**Ministru kabineta noteikumu projekta “Grozījumi Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” (turpmāk - 3.2.1.2.pasākums) īstenošanas noteikumi” (turpmāk – MK noteikumi Nr.678) mērķis ir turpināt grantu atbalsta sniegšanu komersantiem projekta Nr.3.2.1.2/16/l/001 "Starptautiskās konkurētspējas veicināšana" (turpmāk – projekts Nr.3.2.1.2/16/l/001) ietvaros, pamatojoties uz pārdalīto finansējumu no projekta Nr.3.2.1.2/16/l/002 "Latvijas starptautiskās konkurētspējas veicināšana tūrismā" (turpmāk – projekts Nr.3.2.1.2/16/l/002).  Noteikumu projekts stājas spēkā ar 2018. gada 1. augustu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu Nr.678 14. un 18.punktā ir noteiktas finansējuma saņēmēja - Latvijas Investīciju un attīstības aģentūras (turpmāk – LIAA) atbalstāmās darbības. MK noteikumu Nr.678 14.punktā ir ietvertas atbalstāmās darbības, kuras tiek īstenotas projekta **Nr.3.2.1.2/16/l/001** ietvaros, lai veicinātu nozaru starptautisko konkurētspēju, atbalstot uzņēmējdarbību un ieiešanu ārvalstu tirgos, nodrošinot Latvijas ārvalstu ekonomisko pārstāvniecību darbību, un 18.punktā ir ietvertas finansējuma saņēmēja atbalstāmās darbības, kuras tiek īstenotas projekta **Nr.3.2.1.2/16/l/002** ietvaros, lai veicinātu Latvijas kā tūrisma galamērķa starptautisko konkurētspēju prioritārajos tūrisma sektoros (darījumu un pasākumu tūrisms, labsajūtas tūrisms).  Saskaņā ar MK noteikumu Nr.678 20.punktā ietvertajiem nosacījumiem finansējuma saņēmējs projekta **Nr.3.2.1.2/16/l/001** atbalstāmo darbību ietvaros atbilstošajiem mērķa grupas subjektiem piešķirot atbalstu un aprēķinot piešķirto finansējumu kompensē 80 procentu apmērā attiecināmās izmaksas par jau notikušajām darbībām ražotņu un produktu atbilstības novērtēšanai, nacionālo stendu organizēšanai starptautiskās izstādēs ārvalstīs un Latvijas augstu valsts amatpersonu vizīšu dalības izmaksas. Savukārt 100 procentu apmērā kompensē LIAA organizēto nacionālo stendu dalības izmaksas, LIAA un tās Latvijas ārvalstu ekonomisko pārstāvniecību konsultāciju izmaksas, kas tiek aprēķinātas atbilstoši LIAA apstiprinātajam cenrādim.  Saskaņā ar projekta **Nr.3.2.1.2/16/l/001** sākotnējo novērtējumu Ekonomikas ministrija ar sociālajiem partneriem ir vienojusies par atbalsta intensitāti 80 procentu apmērā, lai kompensētu to, ka salīdzinot ar 2007.-2013.gada plānošanas periodu projekta ietvaros ir izslēgtas atsevišķas atbalstāmās aktivitātes. Vēsturiski atbalsta intensitāte 2.3.1.1.1.apakšaktivitātē “Ārējo tirgu apgūšana – ārējais mārketings” bija 50 procentu apmērā, kas 2014.gadā tika paaugstināta uz 70 procentiem.  Ar 2017.gada 28.novembra MK noteikumiem Nr.688 “Grozījumi Ministru kabineta 2015. gada 1. decembra noteikumos Nr. 678 "Darbības programmas "Izaugsme un nodarbinātība" 3.2.1. specifiskā atbalsta mērķa "Palielināt augstas pievienotās vērtības produktu un pakalpojumu eksporta proporciju" 3.2.1.2. pasākuma "Starptautiskās konkurētspējas veicināšana" īstenošanas noteikumi"” (turpmāk – MK noteikumi Nr.688) no 2017.gada 1.decembra tika samazināta atbalsta intensitāte dalībai starptautiskās izstādēs ar individuālo stendu ārvalstīs un dalībai tirdzniecības misijās, kompensējot izmaksas 80 procentu apmērā dalībai pirmo reizi izstādē vai tirdzniecības misijā un 60 procentu apmērā dalībai katru nākošo reizi izstādē vai tirdzniecības misijā. Papildus ar MK noteikumiem Nr.688 tika sašaurināts atbalstāmo darbību loks un attiecīgi no MK noteikumu Nr.678 14.3 apakšpunkta tika svītrota atbalsta nodrošināšana pasākuma mērķa grupai - dalība ar uzņēmējdarbību saistītās individuāli izvēlētās konferencēs un semināros ārvalstīs.  Saskaņā ar MK noteikumu Nr.678 21.punktā ietvertajiem nosacījumiem finansējuma saņēmējs projekta **Nr.3.2.1.2/16/l/002** ietvaros mērķa grupas subjektiem izmaksas par atbalstāmajām darbībām attiecina piešķirot atbalsta intensitāti 80 procentu apmērā. Pamatojoties uz MK noteikumiem Nr.688 no 2017.gada 1.decembra tika papildināts atbalstāmo darbību loks ar dalību tirdzniecības misijās, izmaksas kompensējot 80 procentu apmērā dalībai pirmo reizi un 60 procentu apmērā katru nākošo reizi. Savukārt darījuma tūrisma pasākuma organizēšanas izmaksas tiek kompensētas 10 procentu apmērā.  Ņemot vērā uzņēmumu un biedrību lielo aktivitāti, izmantojot projektā **Nr.3.2.1.2/16/l/001** pieejamo grantu finansējumu un vidēji mēnesī pieprasot un saņemot finansiālu atbalstu ~ 650 000 EUR apmērā, **projekta ietvaros ar 2018.gada 1.maiju faktiski beidzās mērķa grupas nodrošinājuma finansējums.**  Projekta **Nr.3.2.1.2/16/l/001** ietvaros sniegtais atbalsts uzņēmējiem līdz šim ir bijis ļoti pieprasīts un to apstiprina arī apguves rādītāji, kuri ir pārsniegti vai tuvu līdz 2023.gada 31.decembra sasniedzamajam apjomam. Saskaņā ar pēdējo LIAA iesniegto maksājuma pieprasījumu [Kohēzijas politikas fondu vadības informācija sistēmā 2014.-2020.gadam](https://kpvis.esfondi.lv/LV/AttistibasPlans/Index) (turpmāk – KPVIS) līdz 2017.gada 31.decembrim projektā **Nr.3.2.1.2/16/l/001** atbalstu ir saņēmis 1115 (unikālais) komersants, 962 (unikālie) komersanti ir saņēmuši atbalstu, kas ir granti un nefinansiālu atbalstu ir saņēmuši 459 komersanti. Privātais finansējums, kas piesaistīts publiskajam finansējumam, kas ir granti – EUR 8 189 532.47.  Pamatojoties uz to, ka unikālie rādītāji visa projekta īstenošanas laikā tiek uzskaitīti tikai vienreiz neatkarīgi no atbalsta saņemšanas reižu skaita, tiem ar katru gadu ir tendence samazināties, ko apstiprina arī KPVIS dati: 2016.gada 3.ceturksnī atbalstu ir saņēmuši 234 komersanti, savukārt 2017.gada 3.ceturksnī – 128, kas ir par 45 procentiem mazāk, savukārt 2016.gada 4.ceturksnī atbalstu ir saņēmuši 173 komersanti, bet 2017.gada 4.ceturksnī - 102 komersanti, kas ir par 41 procentu mazāk.  Ņemot vērā minēto un granta finansējuma izmaiņas **projektā** **Nr.3.2.1.2/16/l/001** un **projektā** **Nr.3.2.1.2/16/l/002**, tiek precizēti līdz 2018.gada 31.decembrim un līdz 2023.gada 31. decembrim sasniedzamie uzraudzības rādītāji, **projektā** **Nr.3.2.1.2/16/l/001** tos palielinot un **projektā** **Nr.3.2.1.2/16/l/002** proporcionāli samazinot. Ņemot vērā to, ka **3.2.1.2. pasākuma** ietvaros līdz 2018.gada 31.decembrim sasniedzamie iznākuma rādītāji uz doto brīdi faktiski ir sasniegti, iznākuma rādītāju samazināšana **projektā** **Nr.3.2.1.2/16/l/002** nerada ietekmi uz **3.2.1.2. pasākuma** kopējiem rādītājiem.  Papildus iepriekš minētajam, LIAA ir sniedzis skaidrojumu, ka **projektā** **Nr.3.2.1.2/16/l/002** atbilstoši Tautsaimniecības padomes Tūrisma komitejas š.g. 9.maija sēdē lemtajam samazināt nacionālo stendu skaitu starptautiskajās tūrisma izstādēs, aizstājot tās ar efektīvākām mārketinga metodēm, un ņemot vērā, ka unikālo komersantu skaits katrā izstādē  samazinās, prognozēts, ka 2019.-2023.gadā katrā izstādē būs tikai viens jauns uzņēmums. Ņemot vērā LIAA prognozes un to, ka 2018.gada starptautiskās izstādes jau ir notikušas, provizoriski līdz 2018.gada 31.decembrim sasniedzamais iznākuma rādītājs – to komersantu skaits, kas saņem nefinansiālu atbalstu, nepārsniegs uz doto brīdi sasniegto rādītāju - 21.  Savukārt izvērtējot LIAA sniegto informāciju un saskaņā ar KPVIS datiem, kur unikālo rādītāju skaitam ir tendence samazināties ar katru gadu, prognozējams, ka līdz 2023.gada 31.decembrim sasniedzamais iznākuma rādītājs – to komersantu skaits, kas saņem nefinansiālu atbalstu, **projektā** **Nr.3.2.1.2/16/l/002** netiks sasniegts. Ņemot vērā minēto, Ekonomikas ministrija paredz izstrādāt metodiku kādā veidā būtu jāuzskaita šis rādītājs projekta īstenošanas beigās.  **Projektā** **Nr.3.2.1.2/16/l/002** iznākuma rādītāja “Komersantu skaits, kuri saņem atbalstu” vērtība, kas ir jāsasniedz līdz 2023.gada 31.decembrim, ir radusies proporcionāli aprēķinot tā vērtību atbilstoši finansējuma pārdalei starp diviem 3.2.1.2. pasākuma projektiem. Ņemot vērā to, ka tūrisma nozarē Latvijā nav tik daudz unikālo uzņēmēju, kas varētu pieteikties atbalsta saņemšanai tūrisma projekta ietvaros, kā arī to, ka Ekonomikas ministrija ir izstrādājusi metodiku, kādā veidā būtu jāuzskaita šis rādītājs projekta īstenošanas beigās, norādām, ka pie noslēguma pārskata iesniegšanas minētā rādītāja vērtība ir jāaprēķina, ņemot vērā iepriekš minētajā metodikā noteikto, ka LIAA Tūrisma departamenta reklāmas kampaņas ir vērstas uz visas valsts nevis konkrētu komersantu popularizēšanu ārvalstīs, atbalstāmie komersanti ir principā visi tūrisma nozarē esošie mazie un vidējie komersanti.  Tika veikti redakcionāli grozījumi 3.2.1.2.pasākuma sasniedzamo iznākuma rādītāju redakcijās, lai tie atbilstu darbības programmas “Izaugsme un nodarbinātība” rādītāju noteiktajiem nosaukumiem un papildus tika dzēsts specifiskais iznākuma rādītājs, kas dublējās ar sasniedzamo iznākuma rādītāju.  Projekta **Nr.3.2.1.2/16/l/001** apguvi ir sekmējusi augstā atbalsta intensitāte, kas līdz 2017.gada 1.decembrim bija 80 procentu apmērā. Pie tik lielas atbalsta intensitātes komersanti ir motivēti piedalīties izstādēs un tirdzniecības misijās tālos un maz zināmos tirgos, lai gūtu priekšstatu par attiecīgo tirgu un valsti kopumā, bet nav instrumentu, lai aprēķinātu atdevi no šādiem izpētes braucieniem, jo rezultāti teorētiski var būt tikai ilgtermiņā.  Lai gan atbalsta intensitāte dalībai starptautiskās izstādēs ar individuālo stendu ārvalstīs un dalībai tirdzniecības misijās no 2017.gada 1.decembra tika samazināta uz 60 procentiem (dalībai pirmo reizi 80 procenti), faktiska finansiālā ietekme uz projektā pieejamo finansējumu ir 3 mēnešus vēlāk, jo komersanti izmaksu apliecinošos dokumentus var iesniegt finansējuma saņēmējam 3 mēnešu laikā pēc tam, kad ir notikusi atbilstošā darbība.  Saskaņā ar LIAA aprēķiniem vislielākais izmaksātais atbalsts ir par dalību izstādēs, konferencēs un semināros (tai skaitā par ceļa izdevumiem), kur ir iesniegti 1687 maksājuma pieprasījumi un ir izmaksāts atbalsta finansējums EUR 9 267 981.69 apmērā.  Pēc LIAA sniegtās informācijas, liela daļa no visām attiecināmajām izmaksām EUR 413 804 apmērā jeb ~18 procenti atbalsta tika izmaksāts par ceļa izdevumiem, kur vairumā gadījumu komersanti biļetes iegādājas caur tūrisma kompānijām un iesniedz LIAA izmaksu pamatojošos dokumentus, kur izmaksas nav caurspīdīgas un ir grūti identificējamas.  Paātrinātu finansējuma apguvi projektā **Nr.3.2.1.2/16/l/001** ir veicinājusi biedrību lielā aktivitāte organizējot tirdzniecības misijas. Saskaņā ar LIAA sniegto informāciju uz doto brīdi par dalību biedrību organizētajās tirdzniecību misijās ir iesniegts 881 maksājuma pieprasījums un izmaksāta iespaidīga finansējuma summa - EUR 2 981 221.73. Papildus LIAA informējis, ka biedrību organizētajās tirdzniecības misijās piedalās vairāki uzņēmumi, kas caur īpašniekiem ir savstarpēji saistīti uzņēmumi, turklāt lielākoties katram tiek noteikta gandrīz maksimālā projektā pieļautā dalības maksa – EUR 3 500 vai EUR 5 000 katram dalībniekam. Dalības maksa tiek pamatota ar nesamērīgi lielu konsultāciju stundu skaitu.  Pamatojoties uz:  1) LIAA ierosinājumu **projekta Nr.3.2.1.2/16/l/001** turpināšanai pārdalīt finansējumu **no projekta Nr.3.2.1.2/16/l/002**, ņemot vērā to, ka minētajā projektā būtiski netiek apgūts finansējums (saskaņā ar LIAA sniegto informāciju līdz 2018.gada 28.maijam tika izmaksāts un rezervēts iesniegto maksājumu pieprasījumu apmaksai grantu finansējums **547 541.77 EUR** (Eiropas Reģionālās attīstības fonda (turpmāk – ERAF) un valsts budžeta finansējums) apmērā no projektā plānotā - **3 416 263,67 EUR** (ERAF un valsts budžeta finansējums), un  2) 2018.gada 12.aprīļa Sadarbības partneru darba grupas (KDG) Par Eiropas Savienības struktūrfondu un Kohēzijas fonda jautājumiem (turpmāk – KDG) sanāksmē nolemto pārvirzīt finansējumu no projekta **Nr.3.2.1.2/16/l/002** uz projektu **Nr.3.2.1.2/16/l/001** un precizēt atbalsta sniegšanas nosacījumus, lai samazinātu kopējo apjomu, kas 3.2.1.2.pasākuma ietvaros gada laikā tiek izmaksāts uzņēmējiem, t.sk. samazinot atbalsta likmes,  **Ekonomikas ministrija ierosina finansējuma pārdali, no projekta** **Nr.3.2.1.2/16/l/002** **novirzot EUR 4 000 000 grantu finansējumu** **uz projektu** **Nr.3.2.1.2/16/l/001, un veikt šādas izmaiņas atbalstāmajās darbībās**:   1. projektā **Nr.3.2.1.2/16/l/001** un **Nr.3.2.1.2/16/l/002** visām atbalstāmajām darbībām (grantiem) **noteikt** **atbalsta intensitāti 50% apmērā;** 2. projektā **Nr.3.2.1.2/16/l/001** **no atbalstāmajām darbībām izslēgt** dalību biedrību organizētajās tirdzniecības misijās un transporta izdevumus dalībai izstādēs, dalībai konferencēs, semināros ar stendu un dalībai LIAA organizētajos nacionālajos stendos. 3. projektā **Nr.3.2.1.2/16/l/002** no atbalstāmajām darbībām izslēgt dalību biedrību organizētajās tirdzniecības misijās un transporta izdevumus dalībai izstādēs, konferencēs, semināros ar stendu; 4. noteikt ierobežojumu, ka **Nr.3.2.1.2/16/l/001** projektā gala labuma guvējiem **kalendārā gada laikā atbalsts tiek sniegts ne vairāk kā par 5 dalībām** starptautiskās izstādēs, konferencēs vai semināros ārvalstīs (izņemot ar tūrismu saistītām).   Pamatojoties uz minēto, Ekonomikas ministrija ir izstrādājusi Ministru kabineta noteikumu projektu **„Grozījumi Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi””** (turpmāk – MK noteikumu projekts).  **No projekta Nr.3.2.1.2/16/l/002 pārdalītais 4 000 000 EUR finansējums pilnā apmērā tiek novirzīts projekta Nr.3.2.1.2/16/l/001 grantu finansējumam**,kas,saskaņā ar LIAA sniegto informāciju, provizoriski būs pietiekošs, lai nodrošinātu pasākuma mērķa grupas, tai skaitā tūrisma sektora, subjektiem atbalsta sniegšanu līdz 2019.gada vidum.  Pamatojoties uz to, ka no **projekta Nr.3.2.1.2/16/l/002** tiek pārvirzīts viss tā pieejamais grantu finansējums un lai tūrisma sektora **mērķa grupas subjektiem** arī turpmāk, t.i., pēc grantu finansējuma pārvirzīšanas uz **projektu Nr.3.2.1.2/16/l/001**,tiktunodrošināts atbalsts grantu finansētām atbalstāmās darbībām, vienlaicīgi kopā ar grantu finansējumu tiek pārvirzītas arī visas grantu atbalstāmās darbības.  Saskaņā ar LIAA sniegto informāciju, līdz šim **projektā Nr.3.2.1.2/16/l/002** notūrisma sektora **mērķa grupas subjektiem** nav bijusi liela interese par projektā sniegto atbalstu, ko apstiprina arī salīdzinoši maz apgūtais finansējums un zemie iznākuma rādītāji, tādējādi grantu atbalstāmo darbību pārvirzīšana uz **projektu Nr.3.2.1.2/16/l/001** radīs minimālu finansiālo ietekmi uz pārvirzītā granta finansējuma apguvi.  Saskaņā ar Latvijas Tūrisma mārketinga stratēģiju 2018.-2023.gadam un Tautsaimniecības padomes Tūrisma komitejas š.g. 9.maija sēdi, kur pamatojoties uz komersantu mazo aktivitāti tūrisma izstādēs, tika nolemts **projektā Nr.3.2.1.2/16/l/002** samazināt starptautisko tūrisma izstāžu skaits, kur LIAA piedalās ar nacionālo stendu, aizstājot tās ar mārketinga metodēm, kas atbilst aktuālajām tendencēm (t.sk. digitālā mārketinga aktivitātēm). Tādējādi pārvirzot tūrisma sektora grantu atbalstāmās darbības uz **projektu Nr.3.2.1.2/16/l/001**, tūrisma sektora **mērķa grupas subjektiem tiek saglabāta iespēja saņemt grantu atbalstu.**  Ekonomikas ministrija rosina MK noteikumos Nr.678 iekļautšāduatbalstāmo darbību - dalība konferencēs, semināros ar individuālo stendu. Saskaņā ar LIAA sniegto informāciju, no kopējā atbalsta finansējuma 72% ir izmaksāti par dalību izstādēs, konferencēs un semināros. Lielākoties ražošanas uzņēmumi izmanto iespēju doties uz izstādēm, konferencēm vai semināriem, piemēram, apģērbu ražošanas nozarē, datorprogrammēšanas nozarē, datoru, elektronisko un optisko iekārtu ražošanas nozarē, pārtikas produktu ražošanas nozarē, transporta pakalpojumu nozarē, ķīmisko vielu un ķīmisko produktu ražošanas (t.sk. farmācijas un kosmētiskas) nozarē un koksnes, koka un korķa izstrādājumu ražošanas nozarē, izglītības un mākslas nozarē.  Ar MK noteikumiem Nr.688 no 2017.gada 1.decembra tika izslēgta dalība konferencēs un semināros, tomēr atšķirībā no vēsturiskās MK noteikumu Nr.678 redakcijas, ar šiem MK noteikumu grozījumiem tiek noteikti papildus ierobežojošie nosacījumi pasākuma mērķa grupas subjektu dalībai minētajos pasākumos. Ar MK noteikumu grozījumiem dalībai konferencēs un semināros tiek noteikti šādi ierobežojumi: konferences un semināri tiek atbalstīti tikai ar individuālo stendu, nevis prezentāciju un viena kalendārā gada laikā viens gala labuma guvējs var saņemt atbalstu ne vairāk kā par piecām atbalstāmajām darbībām.  Ierobežojums dalībai līdz piecām atbalstāmajām darbībām gada laikā liks uzņēmējiem mērķtiecīgāk plānot savu dalību viņu interesējošās konferencēs un semināros.  Nosacījums par stenda nodrošinājumu konferencēs un semināros apliecinās uzņēmēju ieinteresētību un nepieciešamību piedalīties konkrētajā pasākumā, jo stenda nodrošināšana prasa no uzņēmēja faktisko klātesamību stendā. No izmaksu attiecināmības viedokļa, izmaksas par dalību pasākumos ar stendu LIAA ir viegli pārbaudāmas saskaņā ar iesniedzamajiem dokumentiem - pieteikuma pasākumam vai ar pasākuma organizatoru noslēgtā līguma, rēķiniem par dalības maksu pasākumā, stenda laukuma nomu un stenda aprīkojuma rēķiniem, kā arī no publikācijas pasākuma katalogā (gan papīra formātā, gan elektroniskā kataloga), stenda fotogrāfijas.  Vienlaicīgi ar granta finansējuma pārdalīšanu no projekta **Nr.3.2.1.2/16/l/002** uz projektu **Nr.3.2.1.2/16/l/001** tiek pārvirzīts ar tūrismu saistītais atbalstāmo darbību loks grantu finansējuma ietvaros, tādējādi saglabājot atbalsta nodrošināšanu pasākuma mērķa grupai ar tūrismu saistītām atbalstāmām darbībām.  Ar MK noteikumu projektu tiek veiktas izmaiņas MK noteikumos Nr.678 un projekta **Nr.3.2.1.2/16/l/001** ietvaros14. punkts tiek papildināts ar tūrismu saistītām atbalstāmām darbībām un attiecīgi no projekta **Nr.3.2.1.2/16/l/002** 18.punkta tiek svītrotas finansējuma saņēmēja atbalstāmās darbības granta finansējuma ietvaros. Iepriekš minētās izmaiņas radīs neitrālu ietekmi uz 3.2.1.2. pasākuma mērķa grupu un gala labuma guvējiem, jo tiek saglabāta iespēja mērķa grupai 3.2.1.2.pasākuma ietvaros attiecināt izmaksas ar tūrismu saistītām atbalstāmām darbībām.  Papildus ar iepriekš minētajām izmaiņām MK noteikumu Nr.678 14.3.apakšpunktā tiek paplašināts atbalstāmo darbību loks un 14.3.apakšpunkts tiek papildināts ar atbalstāmo darbību - dalību konferencēs, semināros ar stendu ārvalstīs, kas labvēlīgi ietekmēs 3.2.1.2.pasākuma mērķa grupu un gala labuma guvējus.  Atbalsta intensitātes samazināšana 3.2.1.2.pasākumā no 80 procentiem (atsevišķos gadījumos 60 procentiem) uz 50 procentiem labvēlīgi ietekmēs 3.2.1.2.pasākuma finansējuma mērķi un iznākuma rādītāju - privātais finansējums, kas piesaistīts publiskajam finansējumam – grantiem.  Ar MK noteikumu projektu 3.2.1.2.pasākuma ietvaros tiek sašaurināts atbalstāmo darbību sniedzēju loks, svītrojot no MK noteikumu Nr.678 15. punkta tirdzniecības misiju organizatorus – pašvaldība, plānošanas reģions, biedrība vai nodibinājums, vienlaicīgi saglabājot pasākuma mērķa grupai iespēju piedalīties LIAA organizētajās tirdzniecības misijās, tādējādi radot neitrālu ietekmi uz 3.2.1.2.pasākuma mērķa grupu un gala labuma guvējiem.  Lai nodrošinātu atbalstu sniegšanu ilgākā laika periodā un sniegtu kvalitatīvāku atbalstu, sekmējot mērķtiecīgāku un lietderīgāku eksporta tirgu atbalstu, tiek noteikts ierobežojums gala labuma guvējam ne vairāk par piecām dalībām izstādēs, konferencēs vai seminārosārvalstīs (izņemot ar tūrismu saistītām). Papildus tiek izslēgti transporta izdevumi dalībai izstādēs, konferencēs vai semināros un dalībai LIAA organizētajos nacionālajos stendos, kuru dalībnieki jau saņem 100 procentu atbalstu izstādes dalības izmaksām, stenda laukuma un aprīkojuma izdevumiem, kā arī stenda izbūvei. Pamatojoties uz noteiktajiem ierobežojumiem tiktu nodrošināts, ka pasākuma mērķa grupas subjekti mērķtiecīgāk un apzinātāk plānotu savu dalību pasākumos, orientējoties uz sev prioritārajiem eksporta tirgiem.  **Ņemot vērā to, ka** **finansējums projekta Nr.3.2.1.2/16/l/001 ietvaros ir beidzies š.g. maijā, MK noteikumu grozījumi paredz, ka izmaksas par atbalstāmām darbībām, kas būs radušās pēc 2018.gada 1.maija tiks segtas saskaņā ar MK noteikumu grozījumu redakciju.**  **Vienlaicīgi ar nosacījumu, ka MK noteikumu grozījumi stājas spēkā 2018.gada 1.augustā, tiek paredzēts, ka pasākuma mērķa grupas subjekti projektā Nr.3.2.1.2/16/l/001 par atbalstāmām darbībām, kas veiktas no 2018.gada 1.maija līdz 2018.gada 31.jūlijam, var iesniegt izmaksu pamatojošos dokumentus LIAA līdz 2018.gada 31.oktobrim. Savukārt attiecībā uz atbalstāmām darbībām, kas veiktas no 2018.gada 1.augusta, turpina darboties MK noteikumu Nr.678 20.10.2.punkts saskaņā ar kuru mērķa grupas subjekti iesniedz izmaksu pamatojošos dokumentus LIAA ne vēlāk kā triju mēnešu laikā pēc tam, kad ir notikusi atbilstošā darbība. Minētie nosacījumi pasākuma mērķa grupas subjektiem nodrošina atbalsta sniegšanu projektā bez pārrāvuma un sekmē MK noteikumos Nr.678 noteiktā pasākuma mērķa izpilde.**  Ņemot vērā iepriekš minēto, norādām, ka **no 2018.gada 1.maija** izmaksas par atbalstāmajām darbībām (izņemot tūrisma sektoru) tiek atbalstītas saskaņā ar MK Noteikumu grozījumu redakciju.  Izmaksu apliecinošo dokumentu iesniegšanas kārtība tiek noteikta MK Noteikumu grozījumu 20.10.11 apakšpunktā: par darbībām, kas veiktas **projektā Nr.3.2.1.2/16/l/001** no 2018. gada 1. maija līdz 2018. gada 31. jūlijam, izmaksas apliecinošos dokumentus iesniedz finansējuma saņēmējam līdz 2018. gada 31. oktobrim**. Savukārt no 2018.gada 1.augusta** izmaksu apliecinošo dokumentu iesniegšanas kārtību nosaka **MK Noteikumu Nr.678** 20.10.2. apakšpunkts: izmaksas ir atbalstāmas par veiktajām darbībām, ja izmaksas apliecinošie dokumenti iesniegti finansējuma saņēmējam ne vēlāk kā triju mēnešu laikā pēc tam, kad ir notikusi atbilstošā darbība.  Pamatojoties uz to, ka **projektā Nr.3.2.1.2/16/l/002**, atšķirībā no **projekta Nr.3.2.1.2/16/l/001**, **arī pēc š.g. 1.maija ir pieejams grantu finansējums,** tūrisma sektora **mērķa grupas subjektiem LIAA turpina sniegt atbalstu saskaņā ar MK noteikumu Nr.678 nosacījumiem līdz brīdim, kad stāsies spēkā MK noteikumu grozījumi, t.i. līdz 2018.gada 31.jūlijam.**  Izmaksām par atbalstāmajām darbībām tūrisma sektorā, kas veiktas līdz **2018.gada 31. jūlijam piemēro MK Noteikumu Nr.678 redakciju.**  **No 2018.gada 1.augusta** izmaksas par atbalstāmajām darbībām tūrisma sektorā tiek atbalstītas saskaņā ar **MK Noteikumu** grozījumu redakciju.  Satversmes tiesa ir secinājusi, ka, mainot tiesisko regulējumu, valsts iestādēm savā darbībā jābūt konsekventām attiecībā uz to izdotajiem normatīvajiem tiesību aktiem un jāievēro tiesiskā paļāvība, kas personām varētu rasties saskaņā ar konkrētu tiesību normu. Tiesiskās paļāvības princips cita starpā prasa aizsargāt paļāvību, kas personai radusies uz noteiktu tās tiesību saglabāšanu vai īstenošanu, un ietver valsts pienākumu pildīt saistības, ko tā uzņēmusies pret personām. Pretējā gadījumā tiktu mazināta personu uzticība valstij un tiesībām. Taču, lai nodrošinātu valsts spēju reaģēt uz mainīgajiem dzīves apstākļiem, šis princips neizslēdz valsts iespēju grozīt pastāvošo tiesisko regulējumu. Tiesiskās paļāvības princips arī prasa, lai valsts, mainot normatīvo regulējumu, ievērotu saprātīgu līdzsvaru starp personas paļāvību un tām sabiedrības interesēm, kuru nodrošināšanas labad regulējums tiek mainīts (sk. Satversmes tiesas 2002.gada 19.marta sprieduma lietā Nr.2001-12-01 secinājumu daļas 3.2.punktu un 2014.gada 19.marta sprieduma lietā Nr.2013-13-01 7.1.punktu).  Starp LIAA un gala labuma guvēju noslēgtā Līguma par atbalsta saņemšanu komersantiem4.2.punkts noteic, ka atbalsts tiek sniegts pieejamā finansējuma ietvaros, tādēļ izbeidzoties grantu finansējumam projektā **Nr.3.2.1.2/16/l/001** LIAA savā mājas lapā publicēja paziņojumu, ka **maksājuma pieprasījumi LIAA atlikušā granta finansējuma ietvaros tiks pieņemti līdz 2018. gada 2. maijam par darbībām, kas veiktas līdz 2018. gada 30. aprīlim. Neskatoties uz granta finansējuma izbeigšanos,** LIAA turpina uzņēmumiem sniegt konsultācijas par ārējiem tirgiem un biznesa partneru atrašanu, izmantojot LIAA un LIAA pārstāvniecību pakalpojumus. LIAA arī turpina organizēt plānotos nacionālos stendus, sedzot nacionālā stenda organizatoriskos izdevumus (izstādes platības noma, stenda konstrukcijas izgatavošanas un uzstādīšanas izmaksas, uzņēmumu reģistrācijas maksa izstādē) 100% apmērā, kā arī turpinās organizēt tirdzniecības misijas un citus eksporta atbalsta pasākumus.  Pasākuma mērķis, cita starpā, ir starptautiskās konkurētspējas veicināšana, atbalstot uzņēmējdarbību un ieiešanu ārvalstu tirgos, kas izpaužas kā valsts atbalsta līdzekļu efektīva izmantošana. **Ar MK noteikumu grozījumiem tiek** paredzēti stingrāki atbalsta saņemšanas nosacījumi, kas ļaus efektīvāk izmantot 3.2.1.2. pasākuma ietvaros esošo finansējumu.  Lai atbalsta sniegšanā mērķa grupas nodrošinājuma izmaksām nebūtu pārrāvums pēc 2018.gada 1.maija un atbalsta sniegšana tiktu nodrošināta nepārtraukti, tiek precizēts MK noteikumu Nr.678 20.10. apakšpunkts. **Ar MK noteikumu grozījumiem pasākuma mērķa grupas subjekti tiek motivēti mērķtiecīgāk izmantot** 3.2.1.2.pasākuma **ietvaros sniegto atbalstu un valsts budžeta līdzekļi tiek izlietoti lietderīgāk, tādēļ nepieciešams noteikt, ka grozījumos ietvertie nosacījumi ir piemērojami pēc iespējas ātrāk, t.i. ar** 2018.gada 1.maiju, tādējādi ierobežojot **pārvirzītā finansējuma paaugstinātu apguvi.**  **Ņemot vērā iepriekš minēto, sabiedrības ieguvums ir lielāks, ja pasākuma mērķa grupas subjekti bez pārrāvuma Nr.3.2.1.2/16/l/001** projektā **no 2018.gada 1.maija turpina saņemt atbalstu ar MK noteikumu grozījumos noteiktajiem ierobežojumiem, nekā ja projektā ir pārrāvums līdz stājas spējas MK noteikumu grozījumi.**  **Pamatojoties uz MK noteikumu grozījumu projektā iekļautajām izmaiņām, starp finansējuma saņēmēju un sadarbības iestādi noslēgtajā vienošanās tiks veikti grozījumi, taču tiem nebūs negatīvu seku attiecībā uz pasākuma mērķa grupas subjektiem, jo uz** projektu **Nr.3.2.1.2/16/l/001 pārvirzītais finansējums ļaus tiem saņemt finansiālo grantu atbalstu par projektā attiecināmām darbībām.** |
|  | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts skar 3.2.1.2.pasākuma esošo mērķa grupu - komersantus, kooperatīvās sabiedrības (tai skaitā lauksaimniecības pakalpojumu kooperatīvā sabiedrība vai atbilstīga lauksaimniecības pakalpojumu kooperatīvā sabiedrība), zemnieku vai zvejnieku saimniecības, individuālos uzņēmumus, biedrības, nodibinājumi, kuri atbilst sīko (mikro), mazo un vidējo saimnieciskās darbības subjektu (komercsabiedrību) statusam, saskaņā ar Regulas Nr.651/2014 1.pielikumu un ostu pārvaldes, pašvaldības, plānošanas reģionus (projektos, kas neietver saimnieciskas darbības).  MK noteikumu projekts ietekmē MK noteikumu Nr.678 11.punktā minēto finansējuma saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts nepalielina administratīvo slogu |
| 3. | Administratīvo izmaksu monetārs novērtējums | MK noteikumu projekts šo jomu neskar |
| 4. | Atbilstības izmaksu monetārs novērtējums | MK noteikumu projekts šo jomu neskar |
| 5. | Cita informācija | Ņemot vērā MK noteikumu projekta ietekmi, finansējuma saņēmējam ir nepieciešams izdarīt atbilstošus grozījumus projekta Nr.3.2.1.2/16/l/001 un projekta Nr.3.2.1.2/16/l/002 kārtībās (metodikās) atbilstoši MK noteikumu projektam. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| 2. | Sabiedrības līdzdalība projekta izstrādē | LIAA mājas lapā <http://www.liaa.gov.lv/lv/fondi/2014-2020/starptautiskas-konkuretspejas-veicinasana/u> tika publicēta informācija par atlikušo granta finansējumu projektā Nr.3.2.1.2/16/l/001 un attiecīgi, ka **maksājuma pieprasījumi LIAA tiks pieņemti līdz 2018. gada 2. maijam (ieskaitot) par darbībām, kas veiktas līdz 2018. gada 30. aprīlim (ieskaitot).**  Ekonomikas ministrija ir saņēmusi vairākas sociālo partneru, komersantu un to pārstāvju, tai skaitā Latgales plānošanas reģiona, Latvijas kokrūpniecības federācijas, Latvijas Tirdzniecības un rūpniecības kameras u.c., vēstules ar ierosinājumiem un priekšlikumiem MK noteikumu izstrādei. |
| 3. | Sabiedrības līdzdalības rezultāti | Ekonomikas ministrija ir izvērtējusi sociālo partneru, komersantu un to pārstāvju ierosinājumus un priekšlikumus un ir ņēmusi tos vērā izstrādājot MK noteikumu projektu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Latvijas Investīciju un attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis

Svilpe 67013059

Ligita.Svilpe@em.gov.lv